Overlord (ranobe)
Overlord (オーバーロード, Ōbārōdo?, azərb. Hökmdarlar hökmdarı‎) — so-bin-in rəssamlığı ilə Kuqane Maruyama tərəfindən yazılan ranobe seriyası. Enterbrain tərəfindən çap olunana qədər onlayn şəkildə yayımlanmışdır. 30 iyul 2012-ci ildən bu yana 16 cildi çapdan çıxmışdır. Huqin Miyamanın rəssamlığı ilə Satoşi Oşio, tərəfindən yazılan manqa adaptasiyası 26 noyabr 2014-cü ildən Kadokawa Shoten nəşriyyatının "Comp Ace" jurnalında nəşr olunur. Həm ranobe, həm də manqa Yen Press tərəfindən Şimali Amerika üçün lisenziyalaşdırılmışdır. Madhouse tərəfindən anime serialı adaptasiyası istehsal olunmuş və 7 iyuldan 29 sentyabr 2015-ci ilə kimi yayımlanmışdır. 30 sentyabr 2016-cı ildə OVA seriyası buraxılmışdır. 2017-ci ildə iki hissəli yığma anime filmi adaptasiyası istehsal olunmuşdur. 2018-ci ilin yanvarında anime serialının ikinci mövsümü yayımlanacaq.